पाएं अपने शहर की ताज़ा ख़बरें और फ्री ई-पेपरडाउनलोड करें
अनुमंडलीय रेफरल अस्पताल के कोविड वार्ड में भर्ती मरीजों ने अस्पताल में अव्यवस्था को लेकर हंगामा किया और अनशन पर बैठ गए। उन लोगों ने खुद ही फोटो और वीडियो बनाकर इसे वायरल किया और व्यवस्था ठीक कराने का आग्रह किया। भास्कर संवाददाता को दूरभाष के माध्यम से कोविड मरीजों ने बताया कि उदाकिशुनगंज सब डिविजनल हॉस्पिटल में वे लोग 10 दिन से कोविड वार्ड में हैं। यहां साफ-सफाई नहीं हो रहा है। बेडशीट भी नहीं बदली जा रहा है। पहले से जो 50 लोग यहां एडमिट थे वे चले गए तो उसी बेडशीट पर नए लोगों को भी रखा जा रहा है।
कोविड वार्ड के स्वास्थ्य कर्मी कहते हैं कि बेडशीट धुलाने का सरकार पैसा नहीं दे रही है। आप अपने घर से बेडशीट लेकर आओ। जब हम लोगों ने स्वास्थ्य विभाग द्वारा जारी टोल फ्री नंबर 1070 पर पटना बात किए तो वहां से इस अस्पताल के प्रभारी का एक नंबर 9470003428 दिया गया। जब उस नंबर पर संपर्क किया तो उन्होंने एक मई को बताया कि ठीक है कल से साफ- सफाई कराई जाएगी। बेडशीट भी बदली जाएगी। फिर सोमवार को फिर उसी नंबर पर फोन किया तो उधर से कहा गया कि तुम सबका मोबाइल छीनकर जब्त कर लेंगे और इतना मारेंगे कि तुम लोगों को इलाज कराना भुला देंगे।
तब जाकर बाध्य होकर ये लोग सोमवार को अनशन पर बैठ गए। अनशन पर 15 मरीज 11:30 बजे बैठे। बताया कि यहां आलमनगर के खापुर के एक युवक को तीन दिन पहले भर्ती किया गया। जिसने अपने कोरोना पीड़ित पिता का दाह-संस्कार किया है। उसे घर में होम आइसोलेशन में रखना चाहिए, उसे यहां भर्ती कर दिया गया है।
एसडीएम के आश्वासन पर माने मरीज
हालांकि कोविड मरीजों ने कहा कि पटना कंट्रोल रूम से मधेपुरा कंट्रोल रूम और डीडीसी और डीएम का नंबर दिया गया था। डीएम से तो बात नहीं हो पाई पर डीडीसी से बात हुई। डीडीसी ने कहा कि वे तुरंत संज्ञान ले रहे हैं। इसके बाद एसडीएम राजीव रंजन सिन्हा के आश्वासन पर लोगों ने दोपहर 2:15 बजे अनशन को समाप्त कर दिया। एसडीएम ने कार्रवाई करने की बात कही है। इसके साथ ही सारी व्यवस्था को दुरुस्त करने का वादा किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn